ai4bharat/Pralekha huggingface dataset:
మంత్రిమండలి
అంతరిక్ష రంగంలో చారిత్రక సంస్కరణలకు శ్రీకారం
అంతరిక్ష కార్యకలాపాల్లోకి ప్రయివేటు రంగ భాగస్వామ్యానికి ఆమోదం
అంతరిక్ష కార్యకలాపాలలోకి ప్రయివేటు రంగాల భాగస్వామ్యాన్ని మరింతగా పెంచే లక్ష్యంతో ప్రధాన మంత్రి శ్రీ నరేంద్ర మోడీ అధ్యక్షతన సమావేశమైన కేంద్ర క్యాబినెట్ ఈ రోజు అంతరిక్ష రంగంలో చాలా కీలకమైన సంస్కరణలకు ఆమోదం తెలిపింది. భారత దేశాన్ని స్వావలంబన మరియు సాంకేతికంగా ముందుకు తీసుకుపోవాలనే ప్రధాన మంత్రి దీర్ఘకాలిక దృష్టికి అనుగుణంగా ఈ నిర్ణయం తీసుకున్నారు. అంతరిక్ష రంగంలో అధునాతన సామర్థ్యాలు కలిగి ఉన్న కొన్ని దేశాలలో భారత్ ఒకటి. ఈ సంస్కరణలతో భారత దేశం ఈ రంగంలో కొత్తశక్తిని మరియు చైతన్యాన్ని పొందనుంది. అంతరిక్ష కార్యకలాపాల యొక్క తదుపరి దశల్లోకి మన దేశం దూసుకెళ్లేందుకు కూడా ఈ తాజా నిర్ణయం దోహదపడనుంది. తాజా సంస్కరణలు ఈ రంగం యొక్క వేగవంతమైన వృద్ధికి దారి తీయనున్నాయి. అంతేకాక ప్రపంచ అంతరిక్ష ఆర్థిక వ్యవస్థలో భారత పరిశ్రమ ఒక కీలక పాత్ర పోషించేందుకూ దోహదం పడనుంది. భారత్ గ్లోబల్ టెక్నాలజీకి పవర్హౌస్గా మారుతుంది. దీనికి తోడు సాంకేతిక రంగంలో పెద్ద ఎత్తున ఉపాధి అవకాశాలు అందుబాటులోకి తెచ్చే అవకాశం ఉంది.
కీలక ప్రయోజనాలుః
దేశ పారిశ్రమల సాంకేతిక పురోగతి మరియు విస్తరణలో అంతరిక్ష రంగం ప్రధాన ఉత్ప్రేరకపు పాత్ర పోషించనుంది. ప్రతిపాదిత సంస్కరణలు అంతరిక్ష ఆస్తులు మరియు కార్యకలాపాల యొక్క సామాజిక - ఆర్ధిక వినియోగాన్ని మెరుగు పరుస్తుంది. అంతరిక్ష ఆస్తులు, డేటా మరియు సౌకర్యాలకు మెరుగైన ప్రాప్యతా లభించనుంది. కొత్తగా సృష్టించిన ఇండియన్ నేషనల్ స్పేస్ ప్రమోషన్ అండ్ ఆథరైజేషన్ సెంటర్  ప్రయివేటు కంపెనీలకు కూడా భారతీయ అంతరిక్ష మౌలిక సదుపాయాలను ఉపయోగించేందుకు సమానమైన అవకాశాన్ని అందించనుంది. ఇది తగిన ప్రోత్సాహకరమైన విధానాలు మరియు స్నేహ పూర్వక నియంత్రణ వాతావరణం ద్వారా అంతరిక్ష కార్యకలాపాలలో ప్రయివేటు పరిశ్రమల్ని నియంత్రణలో, ప్రోత్సహించడంతో పాటుగా తగిన మార్గనిర్దేశనమూ చేస్తుంది.
పబ్లిక్ సెక్టార్ ఎంటర్ప్రైజ్ ‘న్యూ స్పేస్ ఇండియా లిమిటెడ్ ’ అంతరిక్ష కార్యకలాపాలను ‘సరఫరా ఆధారిత’ మోడల్ నుండి ‘డిమాండ్ ఆధారిత’ మోడల్కు తిరిగి ఓరియంట్ చేయడానికి యత్నించనుంది. తద్వారా మన అంతరిక్ష ఆస్తుల వాంఛనీయ వినియోగాన్ని కూడా ఇది నిర్ధారిస్తుంది. ఈ సంస్కరణలు ఇస్రో పరిశోధన మరియు అభివృద్ధి కార్యకలాపాలతో పాటుగా కొత్త సాంకేతికతలు, అన్వేషణ మిషన్లు మరియు మానవ రహిత అంతరిక్ష ప్రయాణ కార్యక్రమాలపై ఎక్కువ దృష్టి పెట్టడానికి అనుమతిస్తుంది. ‘అవకాశాల ప్రకటన’ విధానం ద్వారా కొన్ని గ్రహాల అన్వేషణ కార్యకలాపాలను కూడా ప్రయివేటు రంగానికి తెరవబడతాయి.
ప్రధాన మంత్రి కార్యాలయం
సిమ్లాలో శానిటరీ నాప్కిన్ ప్లాంట్ ఏర్పాటుపై ప్రధానమంత్రి ప్రశంస
సిమ్లాలో ఏర్పాటు చేసిన శానిటరీ న్యాప్కిన్ ప్లాంట్ మహిళల ఆరోగ్యం, ఉపాధి అవకాశాలను పెంచడంతోపాటు వారి సాధికారతకు దోహదం చేస్తుందని ప్రధానమంత్రి శ్రీ నరేంద్ర మోదీ అన్నారు.
దీనిపై ఎంపీ శ్రీ సురేష్ కశ్యప్ ట్వీట్కు స్పందిస్తూ పంపిన సందేశంలో:
“సిమ్లాలోని ఈ శానిటరీ న్యాప్కిన్ ప్లాంట్ మహిళా సాధికారత దిశగా చేపట్టిన ప్రశంసనీయ కృషికి నిదర్శనం. ఇది వారి ఆరోగ్యానికి తోడ్పడటమే కాకుండా ఉపాధి మార్గం కూడా కావడం ఎంతో సంతోషించాల్సిన అంశం” అని ప్రధానమంత్రి పేర్కొన్నారు.
నూతన మరియు పునరుత్పాదక శక్తి మంత్రిత్వ శాఖ
హరిత ఇంధన భాగస్వామ్యం కోసం ఎంఒయుపై సంతకాలు చేసిన ఐఆర్ఇడిఎ- బివిఎఫ్సిఎల్
పునరావృత ఇంధన ప్రాజెక్టులు, నిధుల సేకరణను అభివృద్ధి చేయడంలో సాంకేతిక- ఆర్థిక నైపుణ్యాలను అందించేందుకు భారత పునరావృత ఇంధన అభివృద్ధి ఏజెన్సీ  మంగళవారం బ్రహ్మపుత్ర వాలీ ఫర్టిలైజర్ కార్పొరేషన్ లిమిటెడ్ తో అవగాహన పత్రంపై సంతకాలు చేసింది. ఈ రెండు కంపెనీలూ కూడా నూతన& పునరావృత ఇంధనం, రసాయినాలు& ఫర్టిలైజర్ల మంత్రిత్వ శాఖ ఆధీనంలోని ప్రభుత్వ రంగ సంస్థలు.
అవగాహనా పత్రంపై ఏఐఆర్ఇడిఎ చైర్మన్& మేనేజింగ్ డైరెక్టర్  ప్రదీప్ కుమార్ దాస్, బివిఎఫ్సిఎల్ సిఎండి డాక్టర్ శిబప్రసాద్ మొహంతీ ఐఆర్ిడిఎ డైరెక్టర్  చింతన్ షా, ఐఆర్ఇడిఎ సిఎఫ్ఒ డాక్టర్ ఆర్. సి. శర్మ, ఇతర సీనియర్ అధికారుల సమక్షంలో సంతకాలు చేశారు.
ఈ అవగాహనా పత్రం ప్రకారం, బివిఎఫ్సిఎల్ పునరావృత ఇందన, హరిత ఉదజని, హరిత అమ్మోనియా, ఇంధన సామర్ధ్యం, పరిరక్షణ ప్రాజెక్టుల సాంకేతిక- ఆర్థిక అంశాలను శ్రద్ధతో చేపట్టనుంది. రానున్న ఐదేళ్ళకు పునరావృత ఇంధన ప్రాజెక్టులను సృష్టించేందుకు, పొందేందుకు కార్యాచరణ ప్రణాళికను రూపొందించడంలో బివిఎఫ్సిఎల్కు ఐఆర్ఇడిఎ తోడ్పడనుంది.
రసాయినాలు, ఎరువుల రంగంలో బివిఎఫ్సిఎల్ వంటి ఇతర కంపెనీలు కార్బన్ ఉద్గారాలను తగ్గించుకొని, పర్యావరణకు అనుకూలంగా ఉండేలా ఈ భాగస్వామ్యం స్ఫూర్తినిస్తుందని ఐఆర్ఇడిఎ విశ్వసిస్తోందని అవగాహన పత్రంపై సంతకాలు చేస్తున్న సమయంలో ఐఆర్ఇడిఎ సిఎండి అభిప్రాయపడ్డారు. హరిత ఇంధనం ద్వారా ఈశాన్య భారత అభివృద్ధిలో ఐఆర్ఇడిఎ కీలక పాత్రను పోషించేందుకు ఇది పురోగమన మార్గమని అన్నారు.
ప్రధానమంత్రి నరేంద్రమోడీ సిఒపి 26లో 2030 నాటికి కర్బన ఉద్గారాలను తగ్గించుకుంటామని చేసిన వాగ్దానానికి అనుగుణంగా భారత ప్రభుత్వం పెట్టుకున్న లక్ష్యాన్ని సాధించడంలో ఈ ఎంఒయు తోడ్పడి దోహదం చేస్తుందని దాస్ నొక్కి చెప్పారు. ఇటీవల, నూతన & పునరావృత ఇంధన మంత్రిత్వ శాఖ జల విద్యుత్ సహా దేశంలో మొత్తం పునరావృత ఇంధన మొత్తం వ్యవస్థాపిత సామర్ధ్యం 150 గిగావాట్లు దాటిందని ప్రకటించింది. ఇందులో 19 గిగావాట్ల పునరావృత ఇంధన వ్యవస్థాపకతకు ఐఆర్ఇడిఎ తోడ్పడింది.
బివిఎఫ్సిఎల్తో చేసుకున్న ఎంఒయు ఈ ఏడాదిలోపల సంతకాలు చేసిన వాటిలో ఐదవది. ఇంతకు ముందు ఐఆర్ఇడిఎ - హరిత ఇంధన ప్రాజెక్టులకు సాంకేతిక, ఆర్థిక నైపుణ్యాలను అందించేందుకు ఎస్జెవిఎన్, ఎన్హెచ్పిసి, టిఎఎన్జిఇడిసిఒ, ఎన్ఇఇపిసిఒలతో సంతకాలు చేసింది.
ప్రధాన మంత్రి కార్యాలయం
పులుల సంరక్షణ కు గల ప్రాముఖ్యాన్నిప్రముఖం గా ప్రకటించే దిశ లో టైమ్స్ ఆఫ్ ఇండియా గ్రూపు యొక్క ప్రయాస నుప్రశంసించిన ప్రధాన మంత్రి
పులుల సంరక్షణ యొక్క ప్రాముఖ్యాన్ని ప్రముఖం గా చాటే దిశ లో టైమ్స్ ఆఫ్ ఇండియా గ్రూపు నడుం కట్టిన ఒక మంచి ప్రయత్నాన్ని ప్రధాన మంత్రి శ్రీ నరేంద్ర మోదీ ప్రశంసించారు. టిఒఐ  గ్రూపు రూపొందించినటువంటి టైగర్ ఎంథమ్ తాలూకు వీడియో ను కూడా శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో,
‘‘ఇది వ్యాఘ్రాల సంరక్షణ తాలూకు ప్రాముఖ్యాన్ని ప్రముఖం గా చాటిచెప్పే దిశ లో @timesofindia గ్రూపు చేసినటువంటి ఒక మంచి ప్రయాస అని చెప్పాలి. ప్రజల కు ధన్యవాదాలు, మన దేశం ఈ రంగం లో అభినందనీయమైనటువంటి ప్రగతి ని సాధించింది.’’ అని పేర్కొన్నారు.
విద్యుత్తు మంత్రిత్వ శాఖ
జాతీయ జల విద్యుత్ కార్పొరేషన్ ఆధ్వర్యంలో 44వ వార్షిక సర్వసభ్య సమావేశం
2019-20 ఏడాదికిగాను రూ.1.50 డివిడెండ్ ను ప్రకటించిన కంపెనీ యాజమాన్యం
2019-20 ఆర్ధిక సంవత్సరంలో పన్ను చెల్లింపు తర్వాత రూ. 3, 007.17 కోట్ల లాభాన్ని ఆర్జించిన పిఎస్ యు
ఎన్ హెచ్ పిసి లిమిటెడ్ తన 44వ వార్షిక సర్వసభ్య సమావేశాన్ని  వీడియో కాన్ఫరెన్స్ ద్వారా నిర్వహించింది. సెప్టెంబర్ 29న ఫరిదీబాద్ లోని కార్పొరేట్ కార్యాలయాన్నించి ఈ సమావేశాన్ని నిర్వహించింది. ఈ సందర్భంగా కంపెనీ యాజమాన్యం 2019-20 ఏడాదికిగాను ప్రతి షేరుకు రూ.1.50 డివిడెండ్ ను ప్రకటించింది. ఈ ఏడాది మార్చి 2020లో ప్రతి షేరుకు ప్రకటించిన తాత్కాలిక డివిడెండ్ రూ. 1.18ను కలిపి తాజాగా దీన్ని ప్రకటించడం జరిగింది. ఈ సందర్భంగా వాటాదారులను ఉద్దేశించి ఎన్ హెచ్ పిసి సిఎండి శ్రీ ఎ.కె. సింగ్ మాట్లాడారు. ఈ కార్యక్రమంలో బోర్డు సభ్యులు, ఎన్ హెచ్ పిసి కంపెనీ సెక్రటరీ పాల్గొన్నారు. కోవిడ్ -19 మహమ్మారి వైరస్ సవాళ్లు వున్నప్పటికీ ఎన్ హెచ్ పిసి విజయాలను సాధించిందని తెలియజేస్తూ వాటి గురించి సిఎండి వివరంగా మాట్లాడారు. కంపెనీ సాధించిన మొత్తం ఆదాయం రూ. 9, 771. 59 కోట్లని, కార్యకలాపాలద్వారా సాధించిన మొత్తం ఆదాయం రూ. 8, 735.41 కోట్లని, 2019-20 ఆర్ధిక సంవత్సరంలో పన్ను తర్వాత సాధించిన లాభం రూ. 3, 007.17 కోట్లని సిఎండి తెలిపారు.
2018 - 19లో ఎన్ హెచ్ సిపి 24, 193 మిలియన్ యూనిట్ల విద్యుత్ ఉత్పత్తి సాధిస్తే అది 2019-20 ఆర్ధిక సంవత్సరంలో పెరిగిందని 26, 121 మిలియన్ యూనిట్ల ఉత్పత్తిని సాధించడం జరిగిందని శ్రీ సింగ్ తెలిపారు. ఈ సందర్భంగా కంపెనీ సాధించిన పలువిజయాలను ఆయన వివరించారు. ల్యాంకో తీస్తా హైడ్రో పవర్ ప్రాజెక్ట్ ను విజయవంతంగా స్వాధీనం చేసుకోవడం జరిగిందని అన్నారు. అలాగే దిబాంగ్ బహుళార్థక సాధక ప్రాజెక్ట్  నిర్మాణం కోసం రెండో దశ అనుమతులు లభించినట్టు తెలిపారు.
ఒడిషా రాష్ట్రంలోను, నేపాల్ ప్రభుత్వ కంపెనీతోను కుదిరిన అవగాహన ఒప్పంద పత్రాల గురించి సభ్యులకు వివరించారు. ప్రస్తుతం నిర్మాణ దశలో 2, 800 మెగావాట్ల సామర్థ్యం కలిగిన ప్రాజెక్ట్ నిర్మాణ దశలో వుందని, ఇంకా 5, 945 మెగావాట్ల ప్రాజెక్టులకు అనుమతులు రావాల్సి వుందని అన్నారు.
దేశంలో వివిధ రాష్ట్రాల్లో సౌర, పవన విద్యుత్ ప్రాజెక్టుల నిర్మాణం చేపట్టామని వివరించిన శ్రీ ఏ.కె. సింగ్ వాటి వివరాలను సభ్యులకు వివరించారు. ఈ దశాబ్దం చివరినాటికల్లా ఎన్ హెచ్ పిసి యాజమాన్యం కింద 20, 000 మెగావాట్ల సామర్థ్యంగల విద్యుత్ ఉత్పత్తి వుంటుందని ఆయన తెలిపారు. ఈ సందర్భంగా సభ్యులు అడిగిన పలు ప్రశ్నలకు ఆయన సమాధానమిచ్చారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
షేడ్ స్మార్ట్, రేడియంట్ శీతలీకరణ సాంకేతికతలు భవనాలలో సమర్థవంతమైన ఇంధన నిర్వహణ శీతలీకరణను ప్రోత్సహిస్తాయి
దేశంలోని భవన నిర్మాణ రంగం ఇంధన వనరుల పొదుపు, సమర్థవంత నిర్వహణ గురించి అవగాహన వచ్చినా, ఇంకా దానిని నిర్మాణ రంగ పరిశ్రమతో సమర్థవంతంగా అనుసంధానించ లేకపోతోంది. భారతదేశంలోని వాతావరణ మండలాలు, విస్తీర్ణంగా ఉన్న నిర్మాణాల విషయంలో గదులను చల్లగా ఉంచడానికి స్మార్ట్, డైనమిక్ షేడింగ్ పరికరాలు, ఎయిర్ కండిషనింగ్ కోసం తక్కువ ఇంధన వినియోగ సాంకేతికతలు ఇంధన పొదుపు, పురోగతికి సహాయపడతాయి. వీటిలో ఎక్కువ భాగం అధిక-ఉష్ణోగ్రత పరిస్థితులను అనుభవిస్తుంది.
ఎనర్జీ అండ్ రిసోర్సెస్ ఇన్స్టిట్యూట్ , కేంద్ర ప్రభుత్వ సైన్స్ అండ్ టెక్నాలజీ విభాగంలో భాగస్వామ్యంతో, నివాస, వాణిజ్య భవనాలలో కిటికీల కోసం వినూత్న బాహ్య షేడింగ్ పరిష్కారాన్ని అభివృద్ధి చేసింది. ఇది హబిటాట్ మోడల్ ఫర్ ఎఫిషియెన్సీ అండ్ కంఫర్ట్ ప్రాజెక్ట్ కింద ఉంది. షేడింగ్ సిస్టమ్ ఎయిర్ కండిషనింగ్, లైటింగ్లో తగ్గిన విద్యుత్ వినియోగంతో ఇండోర్ సౌకర్యాన్ని సాధించడానికి వినూత్నంగాను, ఖర్చు తక్కువ గల పరిష్కారంగా 'షేడ్స్మార్ట్' అని పేరుతో అభివృద్ధి చేశారు.
ఆధునిక భవనాలలో బాహ్య షేడింగ్ పరికరాలు సాధారణంగా తక్కువే. ఇవి ఎక్కువగా మెరుస్తున్నవి, కర్టెన్ వాల్స్ తో ఉన్న భవనాలు. అవి సాధారణంగా శాశ్వత నిర్మాణాలు, కానీ నిర్వహణ, వీక్షణలకు ఆటంకం, ఆర్కిటెక్చర్ పరంగా క్లయింట్ ఆకాంక్షలకు అనుగుణంగా ఉండవు. దీనికి విరుద్ధంగా, షేడ్స్మార్ట్ సూర్యుడి గమనం బట్టి దాని ఆకృతీకరణను మారుస్తుంది. ఉదాహరణకు, సూర్యుడు తూర్పు దిశలో ఉన్నప్పుడు, తూర్పు ముఖభాగం కిటికీలు నీడగా ఉంటాయి, మధ్యాహ్నం సమయంలో సూర్యుడు దక్షిణ దిశలో ఉన్నప్పుడు వివిధ లక్షణాల మధ్య కాంతి తళుక్కులు లేని పగటి వెలుతురును అందిస్తుంది. నివాస భవనాలకు, వాణిజ్య భవనాలకు వాటిని ఆక్రమించుకునే తీరు, జరిగే కార్యకలాపాలకు అనుగుణంగా ఆకృతి తీరులో విభిన్నంగా ఉంటుంది. అందుకు ప్రతి ఆకృతిని వాటి పనితీరును సాఫ్ట్ వేర్ పరీక్ష ద్వారా తెలుసుకుంటారు.
షేడ్ స్మార్ట్ వ్యాపారంలోకి ప్రవేశించింది. చిన్న థర్మల్ జోన్స్ లో ముఖ్యంగా నివాస ప్రాంతాల్లో ఎయిర్ కండిషన్ల కన్నా తక్కువ ధారలోకి అందుబాటులో ఉంటాయి. గదిలో ఉన్నవారికి ఎక్కువ కాంతి, తక్కువ ఉష్ణోగత ఉంటుంది. ఖర్చు కూడా ఎయిర్ కండిషన్ తో పోలిస్తే తక్కువ. నివాసంలో ఉన్నవారికి సౌకర్యవంతంగాను, ఆరోగ్యకరంగాను ఉంటుంది.
అంతర్జాతీయ మార్కెట్లో, అనేక కదిలే షేడింగ్ పరికరాలు అందుబాటులో ఉన్నాయి, అయినప్పటికీ, షేడ్స్మార్ట్ స్థానికంగా భారతదేశంలో ఉత్పత్తి జరగడం వల్ల, ఇది ఆర్థికంగా లాభదాయకమైన ఇంధన-నిర్వహణ పరిష్కారంగా మారుతుంది, ఇది ఇంధన పొదుపు సాధించడానికి ప్రతి భవనం సమగ్రపరచవచ్చు.
రెండవ సాంకేతిక పరిజ్ఞానం, రేడియంట్ శీతలీకరణ, ఇక్కడ ప్రసరణ ఉష్ణ బదిలీ ద్వారా శీతలీకరణ సాధించబడుతుంది, సాధారణ ఉష్ణప్రసరణ ఎయిర్ కండిషనింగ్ కి ప్రతిగా ఇది సమర్థవంతంగా ఉంటుంది. నేషనల్ బిల్డింగ్ కోడ్లో రేడియంట్ శీతలీకరణను ఏకీకృతం చేసే ప్రక్రియ జరుగుతోంది. రేడియంట్ కూల్డ్ భవనాలు ఇంధన ఆదా  అధిక సామర్థ్యాన్ని కలిగి ఉన్నాయి. ప్రజలకు రేడియంట్ శీతలీకరణ సాంకేతికత అవలంబించడం సౌకర్యంగా ఉంటుంది.
[For further details, Minni Sastry ,Vini Halve , Kiriti Sahoo , Hara Kumar Varma N. can be contacted.]
ప్రధాన మంత్రి కార్యాలయం
తూతీకొరీన్ఓడరేవు లో మొక్కల సాగు కార్యక్రమాన్ని ప్రశంసించిన ప్రధాన మంత్రి
తూతీకొరీన్ ఓడరేవు లో మొక్కల సాగు కార్యక్రమం చేపట్టడాన్ని ప్రధాన మంత్రి శ్రీ నరేంద్ర మోదీ ప్రశంసించారు.
ఓడరేవు లు, నౌకాయానం, జలమార్గ మంత్రిత్వ శాఖ  ద్వారా 2022 వ సంవత్సరం లో తూతీకొరీన్ ఓడరేవు లో 10 వేల మొక్కల ను నాటడం జరిగింది. ఆ మొక్కలు ప్రస్తుతం వృక్షాలు గా ఎదుగుతూ, రాబోయే తరాల కు లాభసాటి గా ఉండగలవు.
ఎమ్ఒపిఎస్ డబ్ల్యు ట్వీట్ కు ప్రధాన మంత్రి సమాధానాన్ని ఇస్తూ,
“పర్యావరణ పరిరక్షణ దిశ లో ఈ పవిత్రమైనటువంటి మరియు దూదరర్శి ప్రయాస కు గాను @vocpa_tuticorin కు చాలా చాలా అభినందన లు.” అని ఒక ట్వీట్ లో పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎగుమతుల్లో ఎంఎస్ఎంఈల వాటా
మైక్రో, స్మాల్ అండ్ మీడియం ఎంటర్ప్రైజెస్  గత మూడేళ్లలో రష్యా మరియు ఉక్రెయిన్లకు ఎగుమతి చేసిన వాటా ఈ విధంగా ఉంది:
మిలియన్ యూఎస్ డాలర్లలో
|
|
భారత ఎగుమతులు
|
|
2018-19
|
|
2019-20
|
|
2020-21
|
|
విలువ
|
|
విలువ
|
|
విలువ
|
|
రష్యాకు ఎంపిక చేసిన వస్తువులు 
|
|
1432.53
|
|
1819.41
|
|
1548.27
|
|
రష్యాకు మొత్తం ఎగుమతులు
|
|
2389.62
|
|
3017.75
|
|
2655.84
|
|
రష్యా కు మొత్తం ఎగుమతుల్లో ఎంఎస్ఎంఈల వాటా శాతం
|
|
59.95
|
|
60.29
|
|
58.30
|
|
ప్రపంచానికి చేసే ఎగుమతుల్లో రష్యాకు ఎగుమతుల ఎంఎస్ఎంఈల వాటా శాతం
|
|
0.89
|
|
1.17
|
|
1.08
|
|
ప్రపంచానికి చేసే ఎగుమతుల్లో రష్యాకు జరిగే ఎగుమతుల శాతం
|
|
0.72
|
|
0.96
|
|
0.91
|
|
యుక్రెయిన్ కు ఎంపిక చేసిన వస్తువులు 
|
|
207.91
|
|
300.97
|
|
294.82
|
|
ఉక్రెయిన్ కు మొత్తం ఎగుమతులు
|
|
390.80
|
|
463.81
|
|
450.97
|
|
ఉక్రెయిన్ కు మొత్తం ఎగుమతుల్లో ఎంఎస్ఎంఈల వాటా శాతం
|
|
53.20
|
|
64.89
|
|
65.37
|
|
ప్రపంచానికి చేసే ఎగుమతుల్లో ఉక్రెయిన్ కు ఎగుమతుల ఎంఎస్ఎంఈల వాటా శాతం
|
|
0.13
|
|
0.19
|
|
0.20
|
|
ప్రపంచానికి చేసే ఎగుమతుల్లో ఉక్రెయిన్ కు జరిగే ఎగుమతుల శాతం
|
|
0.12
|
|
0.15
|
|
0.15
|
|
ప్రపంచానికి ఎంఎస్ఎంఈ ఎగుమతులు
|
|
159179.78
|
|
154801.48
|
|
143993.81
|
|
మొత్తం ప్రపంచానికి చేసే ఎగుమతులు
|
|
330078.09
|
|
313361.04
|
|
291808.48
|
|
Source: DGCI&S
|
||
||
|
|
||
||
||
||
|
భారత ఎంఎస్ఎంఈ ఎగుమతులపై రష్యా-ఉక్రెయిన్ యుద్ధం యొక్క ప్రభావానికి సంబంధించి సూక్ష్మ, చిన్న & మధ్య తరహా పరిశ్రమల మంత్రిత్వ శాఖ నిశితంగా పరిశీలిస్తోంది.
సూక్ష్మ చిన్న మరియు మధ్యతరహా పరిశ్రమల శాఖ సహాయ మంత్రి శ్రీ భాను ప్రతాప్ సింగ్ వర్మ రాజ్యసభకు లిఖితపూర్వక సమాధానంలో ఈ సమాచారం అందించారు.
(Visitor Counter : 104
ఆరోగ్య, కుటుంబ సంక్షేమ మంత్రిత్వ శాఖ
టెలీ మనస్ స్కీమ్
నేషనల్ టెలీ మెంటల్ హెల్త్ ప్రోగ్రామ్  కు రూ.120.98 కోట్లు కేటాయింపు
130 మంది మెంటల్ హెల్త్ ప్రొఫెషనల్స్, 173 మంది డిస్ట్రిక్ట్ మెంటల్ హెల్త్ ప్రోగ్రామ్ సిబ్బంది, 580 మంది టెలీ మనస్ కౌన్సిలర్ల ద్వారా 20 భాషల్లో టెలీ మానస్ సేవలు అందుబాటు.
దేశంలో నాణ్యమైన మానసిక ఆరోగ్య కౌన్సిలింగ్ , సంరక్షణ సేవల లభ్యతను మరింత మెరుగుపరచడానికి ప్రభుత్వం 2022 అక్టోబర్ 10 న "నేషనల్ టెలీ మెంటల్ హెల్త్ ప్రోగ్రామ్" ను ప్రారంభించింది. బెంగళూరులోని నిమ్హాన్స్ జాతీయ అపెక్స్ సెంటర్, భారతదేశం అంతటా టెలీ మనస్ కార్యకలాపాలను సమన్వయం చేస్తుంది. 2022-23 సంవత్సరానికి నేషనల్ టెలీ మెంటల్ హెల్త్ ప్రోగ్రామ్ కు మొత్తం రూ.120.98 కోట్లు కేటాయించారు.
టెలీ-మనస్ కింద భారతదేశం అంతటా 31.01.2023 నాటికి మొత్తం 43,861 కాల్స్ వచ్చాయి. 130 మంది మెంటల్ హెల్త్ ప్రొఫెషనల్స్, 173 మంది
డీఎంహెచ్ సి సిబ్బంది, 580 మంది టెలీ మనస్ కౌన్సిలర్ల ద్వారా టెలీ మానస్ ప్రోగ్రామ్ కింద సేవలు అందిస్తున్నారు.
ప్రస్తుతం హిందీ, ఇంగ్లిష్, కన్నడ, తెలుగు, తమిళం, మలయాళం, కొంకణి, మరాఠీ, గుజరాతీ, అస్సామీ, బెంగాలీ, ఒడియా, పంజాబీ, కశ్మీరీ, బోడో, డోగ్రీ, ఉర్దూ, మణిపురి, మిజో, రాజస్థానీ వంటి రాష్ట్రాలు ఎంచుకున్న భాషల ఆధారంగా 20 భాషల్లో టెలి-మనస్ సేవలు అందుబాటులో ఉన్నాయి.
బెంగళూరులోని నేషనల్ ఇన్స్టిట్యూట్ ఆఫ్ మెంటల్ హెల్త్ అండ్ న్యూరోసైన్సెస్  ద్వారా 2016 లో భారత ప్రభుత్వం నిర్వహించిన నేషనల్ మెంటల్ హెల్త్ సర్వే  ప్రకారం 18 ఏళ్లు పైబడిన పెద్దలలో మానసిక రుగ్మతల ప్రాబల్యం 10.6% ఉంది. మానసిక రుగ్మతకు చికిత్స అంతరం వివిధ రుగ్మతలకు 70% నుండి 92% వరకు ఉంటుంది.
మంత్రిత్వ శాఖ పరిధిలోని మానసిక ఆరోగ్య సేవలకు కేటాయించిన బడ్జెట్, 2019 సంవత్సరానికి ఈ క్రింది సంస్థలకు కేటాయింపులు సహా ఈ క్రింది విధంగా ఉన్నాయి:
1.నేషనల్ మెంటల్ హెల్త్ ప్రోగ్రామ్ 
2.డిస్ట్రిక్ట్ మెంటల్ హెల్త్ ప్రోగ్రామ్ 
3.నేషనల్ ఇన్స్టిట్యూట్ ఆఫ్ మెంటల్ హెల్త్ అండ్ న్యూరో సైన్సెస్ , బెంగళూరు
4.లోకోప్రియా గోపీనాథ్ బోర్డోలోయ్ రీజినల్ ఇన్స్టిట్యూట్ ఆఫ్ మెంటల్ హెల్త్ , తేజ్ పూర్,అస్సాం
5.సెంట్రల్ ఇన్స్టిట్యూట్ ఆఫ్ సైకియాట్రీ , రాంచీ
|
|
వరస నెం.
|
|
సంవత్సరం
|
|
మొత్తం ఆరోగ్య బడ్జెట్ 
|
|
మానసిక ఆరోగ్యానికి మొత్తం కేటాయింపులు 
|
|
1.
|
|
2019-20
|
|
62659.12
|
|
747.85
|
|
2.
|
|
2020-21
|
|
65011.80
|
|
713.01
|
|
3.
|
|
2021-22
|
|
71268.77
|
|
846.17
|
|
4.
|
|
2022-23
|
|
83000.00
|
|
949.74
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతీ ప్రవీణ్ పవార్ రాజ్యసభలో ఒక లిఖితపూర్వక సమాధానం లో ఈ వివరాలు తెలిపారు.
ప్రధాన మంత్రి కార్యాలయం
ఏశియన్ కప్ లో కంచు పతకాన్ని గెలిచినందుకు టేబల్ టెనిస్ క్రీడాకారిణి మణికాబాత్రా గారి కి అభినందనలు తెలిపిన ప్రధాన మంత్రి
ఏశియన్ కప్ లో కాంస్య పతకాన్ని గెలిచినందుకు టేబల్ టెనిస్ క్రీడాకారిణి మణికా బాత్రా గారి ని ప్రధాన మంత్రి శ్రీ నరేంద్ర మోదీ అభినందించారు.
ప్రధాన మంత్రి ఒక ట్వీట్ లో -
‘‘ఏశియన్ కప్ లో కాంస్యాన్ని గెలిచి భారతీయ టేబల్ టెనిస్ లో చరిత్ర ను లిఖించినందుకు గాను మణికా బాత్రా గారి కి నేను అభినందనలను వ్యక్తం చేస్తున్నాను. ఆమె యొక్క సాఫల్యం యావత్తు భారతదేశం లో అనేక మంది క్రీడాకారుల కు, క్రీడాకారిణుల కు ప్రేరణ ను ఇవ్వడం తో పాటు గా టేబల్ టెనిస్ కు మరింత లోకప్రియత్వాన్ని కూడా సంపాదించిపెడుతుంది. @manikabatra_TT’’ అని పేర్కొన్నారు.
రైల్వే మంత్రిత్వ శాఖ
రైళ్ల సేవల నిర్వహణ
కొవిడ్-19 మహమ్మారి వ్యాప్తిని నివారించడానికి భారతీయ రైల్వే అన్ని సాధారణ ప్రయాణీకుల రైలు సర్వీసులను 23 మార్చి 2020 నుండి నిలిపివేసింది. ఎప్పటికప్పుడు ప్రభుత్వం జారీ చేసిన మార్గదర్శకాల ప్రకారం భారతీయ రైల్వే మే 1, 2020 నుండి శ్రామిక్ రైళ్లను నడపడం ద్వారా ప్రయాణీకుల రైలు కార్యకలాపాలను తిరిగి ప్రారంభించింది. తరువాత మే 12, 2020 నుండి రాజధాని ప్రత్యేక సేవలను, జూన్ 1 , 2020 నుండి ఇతర ప్రత్యేక రైలు సర్వీసుల సంఖ్యను దశలవారీగా పెంచారు. ప్రస్తుతం భారత రైల్వే 1328 మెయిల్ / ఎక్స్ప్రెస్ ప్రత్యేక రైళ్లు, 206 ప్యాసింజర్ రైళ్లు మరియు 5350 సబర్బన్ రైళ్లను నడుపుతోంది. 684 ఫెస్టివల్ స్పెషల్ సర్వీసులు కూడా నిర్వహిస్తోంది.
సంబంధిత రాష్ట్ర ప్రభుత్వాల అభ్యర్థన ఆధారంగా భారతీయ రైల్వే 11.11.2020న కోల్కతా ప్రాంతానికి సేవలందిస్తున్న తూర్పు మరియు ఆగ్నేయ రైల్వేపై మరియు చెన్నై ప్రాంతానికి సేవ చేస్తున్న దక్షిణ రైల్వేపై 23.11.2020 నుండి పరిమిత ప్రాతిపదికన సబర్బన్ సేవలను తిరిగి ప్రారంభించింది.
ముంబై ప్రాంతంలో 705 సబర్బన్ సేవలు  పరిమిత తరగతి ప్రయాణీకుల కోసం 15.06.2020 తేదీన ప్రారంభించబడ్డాయి. 01.02.2021 తేదీ నాటికి అన్ని వర్గాల ప్రయాణీకులకు ముంబై ప్రాంతంలోని స్థానిక రైలు సర్వీసులలో గరిష్ట సమయంలో ప్రయాణించడానికి అనుమతి ఉంది. భారతీయ రైల్వే ప్రస్తుత పరిస్థితులను పరిశీలిస్తోంది. దశలవారీగా రైలు కార్యకలాపాలను తిరిగి ప్రారంభిస్తోంది.
ఈ సమాచారాన్ని రైల్వే, వాణిజ్య, పరిశ్రమ, వినియోగదారుల వ్యవహారాల, ఆహార, ప్రజా పంపిణీ మంత్రి శ్రీ పియూష్ గోయల్ ఈ రోజు రాజ్యసభలో అడిగిన ప్రశ్నకు లిఖితపూర్వక సమాధానంలో ఇచ్చారు.
ఆర్థిక మంత్రిత్వ శాఖ
‘మేక్ ఇన్ ఇండియా’ కు ఊతం
‘మేక్ ఇన్ ఇండియా’ కు ఊతం ఇచ్చే ఉద్దేశ్యం తో ప్రభుత్వం కస్టమ్స్ సుంకాన్ని హేతుబద్దీకరించింది.
పార్లమెంటు లో తాత్కాలిక బడ్జెట్ ను ప్రవేశపెడుతూ, ఆర్థిక మంత్రి శ్రీ పీయూష్ గోయల్ 36 యంత్ర పరికరాల పై సుంకాన్ని రద్దు చేశామని తెలిపారు. ఉత్పత్తి, ఎగుమతులకు సంకాలు లేని యంత్ర పరికరాలను దిగుమతి చేసుకొని వ్యవస్థ ను రూపొందించారు. కస్టమ్స్ చట్టం సెక్షన్ 65 ప్రకారం ఒకే దశ లో అనుమతిని కరూడా ఇస్తున్నారు.
రేడియో ఫ్రీక్వెన్సీ ఐడెంటిఫికేషన్  టెక్నాలజీ ద్వారా ఎగుమతుల, దిగుమతుల వివరాలను నమోదు చేయడానికి కస్టమ్స్ శాఖ చర్యలు తీసుకుంటోందని మంతి తెలిపారు.
ప్రధాన మంత్రి కార్యాలయం
రుషి బంకిమ్ చంద్ర చట్టోపాధ్యాయ్ గారి జయంతి నాడు ఆయన కు శ్రద్ధాంజలి అర్పించిన ప్రధాన మంత్రి
రుషి బంకిమ్ చంద్ర చట్టోపాధ్యాయ్ గారి కి ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు.
ప్రధాన మంత్రి ఒక ట్వీట్ లో ‘‘రుషి బంకిమ్ చంద్ర చట్టోపాధ్యాయ్ గారి కి ఆయన జయంతి సందర్భం లో శ్రద్ధాంజలి ని అర్పిస్తున్నాను. ఆయన తన సమగ్ర రచన ల మాధ్యమం ద్వారా, భారతదేశం సభ్యత గొప్పతనాన్ని చాటి చెప్పారు. ఆయన రచించిన #వందేమాతరమ్ భారతదేశాని కి వినమ్రత తో సేవ చేయడానికి, మన తోటి భారతీయుల కు సాధికారిత ను అందించే దిశ లో మనలను మనం అంకితం చేసుకోవడానికి ప్రేరణ ను అందిస్తూ ఉంటుంది.’’ అని పేర్కొన్నారు.
(
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
సామాజిక్ న్యాయ్ పఖ్వాడా కోసం కర్ణాటకను సందర్శించనున్న శ్రీ రాజీవ్ చంద్రశేఖర్
సామాజిక న్యాయ్ పఖ్వాడా కార్యక్రమంలో భాగం ఎలక్ట్రానిక్స్ & ఐటీ, స్కిల్ డెవలప్మెంట్ & ఎంటర్ప్రెన్యూర్షిప్ సహాయ మంత్రి శ్రీ రాజీవ్ చంద్రశేఖర్ వారం రోజుల పాటు కర్ణాటకలో పర్యటించనున్నారు.
నైపుణ్య శిక్షణా సంస్థల నుండి ప్రజలు, కార్యకర్తలు, న్యాయ నిపుణులు, అంకుర సంస్థలు, విద్యార్థులు & మహిళా పారిశ్రామికవేత్తలతో వారం రోజుల పాటు జరిగే వివిధ కార్యక్రమాలలో ఆయన పాల్గొంటారు.
ఏప్రిల్ 10న శ్రీరామనవమి పండుగ సందర్భంగా సర్వజననగర్లోని రామమందిరాన్ని మంత్రి సందర్శించనున్నారు.
ఏప్రిల్ 11వ తేదీన మంత్రి ఐబీఎం కార్యాలయాన్ని, కొత్తగా ఏర్పాటు చేసిన సైబర్ సెక్యూరిటీ సెంటర్ను సందర్శించి నిపుణులతో సంభాషిస్తారు. సైబర్స్పేస్పై భద్రత, నమ్మకం, దాని వినియోగదారులకు జవాబుదారీగా మార్చాల్సిన అవసరం గురించి రాజీవ్ చంద్రశేఖర్ మాట్లాడనున్నారు. ఉక్రెయిన్-రష్యా వివాదం తర్వాత ఇంటర్నెట్ను ఆయుధీకరణ చేయడం, సార్వభౌమ దేశాలు పెద్ద టెక్నాలజీ సంస్థలు ద్వారా ఇంటర్నెట్ను ఆయుధంగా ఉపయోగించడంపై ఆయన ఇటీవల ప్రసంగించారు.
బెంగుళూరులోని కర్నాటక హైకోర్టులో న్యాయవాదుల సంఘం, కార్యక్రమంలో “"న్యాయ వెల్లడిలో తాజా సాంకేతికత” అనే అంశంపై మంత్రి ప్రసంగిస్తారు. ఏప్రిల్ 11వ తేదీ మధ్యాహ్నం 1.30 గంటలకు ఇ-గ్రీవెన్స్ పోర్టల్ను ప్రారంభిస్తారు. రాజీవ్ చంద్రశేఖర్ టెక్నాలజీ రంగంలో మూడు దశాబ్దాలకు పైగా సేవలందించారు. భారతదేశంలో సాంకేతికతపై పట్టు ఉన్న వ్యక్తుల్లో ఒకరిగా పరిగణించబడుతున్నారు. అతను చట్టబద్ధమైన పాలనపై దృఢ విశ్వాసం కలిగి ఉన్నాడు గోప్యతా హక్కు, ప్రాథమిక హక్కు, రాజ్యాంగంలోని ఆర్టికల్ 19ని ఉల్లంఘించేలా ఐటి చట్టంలోని క్రూరమైన సెక్షన్ 66ఏ ని కొట్టివేయడం వంటి ముఖ్యమైన ప్రజా సమస్యలపై పిల్స్ దాఖలు చేయడంలో పేరుగాంచాడు.
మరుసటి రోజు  మంత్రి కోరమంగళలోని గుబాలాల సరస్సు, కననాపుర రోడ్, కెంపాబుధి కెరె, కెంపేగౌడ నగర్ మేస్త్రీపాళ్య సరస్సులను సందర్శిస్తారు. రాజీవ్ చంద్రశేఖర్ ఈ నీటి వనరుల పరిరక్షణ & పునరుజ్జీవనం కోసం మరియు వాటిని ఎలాంటి ఆక్రమణలకు గురికాకుండా నిరోధించడం కోసం చురుకుగా కొనసాగిస్తున్నారు. సరస్సుల సందర్శన అనంతరం బీటీఎం లేఅవుట్లోని వ్యాక్సినేషన్ కేంద్రాన్ని సందర్శిస్తారు.
ఏప్రిల్ 13వ తేదీన బెంగళూరులో అంకుర సంస్థల సీఈవోలతో మంత్రి అల్పాహారం రౌండ్ టేబుల్ సమావేశంలో పాల్గొంటారు, అనంతరం బెంగళూరు నార్త్ నియోజకవర్గంలోని సరసమైన ధరల దుకాణాన్ని సందర్శిస్తారు.
ఏప్రిల్ 14న డా. బిఆర్ అంబేడ్కర్ జయంతి సందర్భంగా ఆయన విగ్రహానికి మంత్రి పూలమాల వేసి నివాళులర్పిస్తారు. అనంతరం శాంతినగర్ నియోజకవర్గంలో పౌర కార్మికులతో కలిసి భోజనం చేస్తారు.
అనంతరం యశ్వంత్పూర్లోని నేషనల్ స్కిల్ ట్రైనింగ్ ఇనిస్టిట్యూట్ని సందర్శించి అక్కడ విద్యార్థినులు, మహిళా పారిశ్రామికవేత్తలతో సంభాషించనున్నారు. మంత్రి నైపుణ్య శిక్షణా కార్యక్రమాల లబ్ధిదారులతో సంభాషిస్తున్నారు మరియు వారి వ్యాపారాలను మెరుగుపర్చేందుకు డిజిటల్ శక్తిని ఉపయోగించుకునేలా పారిశ్రామికవేత్తలను ప్రోత్సహిస్తారు. రాజీవ్ చంద్రశేఖర్ 1990లలో భారతదేశంలో సెల్యులార్ రంగాన్ని నిర్మించిన విజయవంతమైన వ్యవస్థాపకుడు. మంత్రితో సంభాషించం వల్ల అవకాశాల కోసం ఎదురుచూసే నైపుణ్య శిక్షణార్థులందరికీ గొప్ప ప్రేరణగా ఉపయోగపడుతుంది.
సమాచార, ప్రసార మంత్రిత్వ శాఖ
దూరదర్శన్ను వీక్షిస్తున్న భారత్, కరోనాకు వ్యతిరేకంగా పోరాడుతోంది భారత్
దూరదర్శన్లో నిన్నటి తరంలో వీక్షకుల అభిమానం చూరగొన్న అత్యంత ప్రజాదరణ పొందిన నాటికలను ఈ లాక్డౌన్ సందర్భంగా డిడి నేషనల్ మరియు డిడి భారతి ఛానెళ్ళలో పున:ప్రసారం చేస్తూ మళ్ళీ ప్రజల మనస్సుల్లో తనదైన ముద్రను వేసి మనస్సులను గెలుచుకుంటోంది జాతీయ ప్రసార మాధ్యమం దూరదర్శన్. దూరదర్శన్ తన అత్యంత ప్రజాదరణ పొందిన పూర్వ ప్రసారాలను పున:ప్రసారం చేస్తూ ప్రజలను ఇంటి వద్దే ఉండేటట్లు చేయడంలో తన లక్ష్యాన్ని చేరుకొన్నదని బ్రాడ్కాస్ట్ ఆడియెన్స్ రీసెర్చ్ కౌన్సిల్ ఇండియా ఇటీవలి తన నివేదికలో తెలిపింది. టివి వీక్షకుల సంఖ్యను గణిస్తున్న 2015 నుండి హింది జిఇసిలో పున:ప్రసారమవుతున్న రామాయణం అత్యంత ఎక్కువ రేటింగును పొందిందని బార్క్ నివేదిక తెలిపింది
కొవిడ్-19 వ్యాపి నిరోధంలో భాగంగా ప్రభుత్వం ప్రకటించిన 21 రోజుల లాక్డౌన్ సందర్భంగా ప్రభుత్వ రంగ ప్రసార మాధ్యమం దూరదర్శన్ 80ల్లో అత్యంత ప్రజాదరణ పొందిన పౌరాణిక సీరియళ్ళు ’రామాయణం’ మరియు ’మహాభారతం’లను పున:ప్రసారం చేస్తోంది. ఈ పౌరాణిక సీరియళ్ళను పున:ప్రసారం చేయాలనే ప్రజల కోరిక మేరకు, లాక్డౌన్ సందర్భంగా ఇళ్ళకు పరిమితమైన ప్రజల కొరకు ఈ నిర్ణయం తీసుకోబడింది. వీటితోపాటు ప్రజల కోరిక మేరకు ప్రజాదరణ పొందిన శక్తిమాన్, శ్రీమాన్ శ్రీమతి, చాణక్య, దేఖ్ భాయి దేఖ్, బునియాద్, సర్కస్ మరియు బ్యోమకేష్ బక్షి వంటి సీరియళ్ళను డిడి నేషనల్ ఛానెల్లో ప్రసారం చేస్తున్నది, డిడి భారతిలో అలీఫ్ లైలా, ఉపనిషద్ గంగాలను ప్రసారం చేస్తున్నది.
డిడి నేషనల్ ఛానల్లో 28 మార్చి 2020, శనివారం నుండి రోజుకు రెండు సార్లు పున:ప్రసారమవుతున్న పౌరాణిక సీరియళ్ళకు ప్రజలు, ప్రముఖ వ్యక్తుల నుండి ప్రశంసల వర్షం కురుస్తోంది, ఈ సీరియళ్లలో నటించిన నటీనటులు సామాజిక మాధ్యమాల్లో వారి వీడియోలను పోస్ట్ చేస్తూ దూరదర్శన్ యొక్క కృషిని ప్రశంసిస్తూ ఈ సీరియళ్ళను వీక్షించమని ప్రజలకు విజ్ఞప్తి చేస్తున్నారు. డిడి నేషనల్ ఛానల్ల్ రామాయణం రోజుకు రెండు సార్లు ఉదయం 9 గంటలకు మరియు రాత్రి 9 గంటలకు ఎటువంటి పున:ప్రసారం లేకుండా ప్రసారం చేయబడుతుండగా అదే విధంగా డిడి భారతిలో మహాభారతం రోజుకు రెండు సార్లు మధ్యహ్నాం 12 గంటలకు మరియు రాత్రి 7 గంటలకు ప్రతీరోజూ ప్రసారం చేయబడుతోంది. వినోద ప్రధానంగా సాగే సీరియళ్ళు డిడి నేషనల్ ఛానల్లో మధ్యహ్నాం 3 గంటలకు సర్కస్ సీరియల్తో ప్రారంభమై 4 గంటలకు శ్రీమాన్ శ్రీమతి, 5 గంటలకు బునియాద్ ప్రసారమవుతాయి. డిడి నేషనల్ సాయంత్రం ప్రసారాల్లో భాగంగా 6 గంటలకు దేఖ్ భాయి దేఖ్ , 8 గంటలకు శక్తిమాన్ మరియు 9 గంటలకు 9 రామాయణం, 10 గంటలకు చాణక్యతో ముగుస్తాయి. డిడి భారతిలో ఉదయం 10.30 గంటలకు అలీఫ్ లైలా మరియు సాయంత్రం 6 గంటలకు ఉపనిషద్ గంగా ప్రసారమవుతాయి.
కొవిడ్-19 విశ్వమహమ్మారిపై పోరాటంలొ భాగంగా విధించిన 21 రోజుల లాక్డౌన్ కారణంగా ప్రజలను ఇంటి వద్దే ఉంచే బాధ్యతను పంచుకోవడంలో భారత ప్రభుత్వ రంగ మాధ్యమమైన దూరదర్శన్కు ఈ సీరియళ్ల కారణంగా శ్రద్ధగా వీక్షించే వీక్షకుల సంఖ్య గణనీయంగా పెరిగింది
(Visitor Counter : 156